# Ælfric's Lives of Saints/26osw

Non. Ag. nat̅l̅ sci̅ osƿaldi regis et martyris.
Æfter ðan ðe augustinus to engla lande be-com ·001 ƿæs sum æðele cyning Osƿold gehaten on norðhymbra lande gelyfed sƿyþe on god · se ferde on his iugoðe frā freondū ⁊ magum to scot-lande on sǽ · ⁊ þær sona ƿearð gefullod ⁊ his geferan samod þe mid him siþedon ·
Betƿux þā ƿearð ofslægen eadƿine his eam007 norðhymbra cynincg on crist ge-lyfed fram brytta cyninge ceadƿala geciged · ⁊ tƿegen his æftergengan binnan tƿam gearum · ⁊ se ceadƿalla sloh ⁊ to sceame tucode þa norðhymbran leode æfter heora hlafordes fylle · oð  osƿold se eadiga his yfelnysse adƿæscte ·
Osƿold him cō to · ⁊ him cenlice ƿiðfeaht014 mid lytlum ƿerode · ac his geleafa hine getrymde · ⁊ crist him gefylste to his feonda slege ·
Osƿold þa arærde ane rode sona017 gode to ƿurðmynte ær þan þe he to ðam geƿinne come · ⁊ clypode | to his geferum ·
Uton feallan to ðære rode ·019 ⁊ þone ælmihtigan biddan  he us ahredde ƿið þone modigan feond þe us afyllan ƿile · god sylf ƿat geare  ƿe ƿinnað rihtlice ƿið þysne reðan cyning · to ahredenne ure leode ·
Hi feollon þa ealle mid osƿolde on gebedum ·024 ⁊ syþþan on oðerne mergen eodon to þam gefeohte · ⁊ geƿunnon þær sige sƿa sƿa se ƿealdend heom uðe · for osƿoldes geleafan · ⁊ alédon heora fynd þone modigan cedƿallan · mid his micclan ƿerode · þe ƿende  him ne mihte nan ƿerod ƿiðstandan ·
Seo ylce rod siððan þe osƿold þær arærde030 on ƿurðmynte þær stod · ⁊ ƿurdon fela gehælde untrumra manna ⁊ eac sƿilce nytena þurh ða ylcan rode sƿa sƿa us rehte beda ·
Sum man feoll on íse  his earm tobærst ·034 ⁊ læg þa on bedde gebrocod forðearle oð  man him fette of ðære foresædan rode sumne dæl þæs meoses þe heo mid beƿeaxen ƿæs · ⁊ se adliga sona on slæpe ƿearð gehæled on ðære ylcan nihte þurh osƿoldes geearnungum ·
Seo stoƿ is gehaten heofon-feld on englisc ·040 ƿið þone langan ƿeall þe þa romaniscan ƿorhtan þær þær osƿold oferƿann þone ƿælhreoƿan cynincg · ⁊ þær ƿearð siþþan aræred sƿiðe mære cyrce gode to ƿurðmynte þe ƿunað á on ecnysse ·
Hƿæt ða osƿold ongann · embe godes ƿillan to smeagenne ·045 sona sƿa he rices geƿeold · ⁊ ƿolde gebigan his leoda to geleafan · ⁊ to þam lifigendan gode · sende ða to scotlande · þær se geleafa ƿæs ða · ⁊ bæd ða heofodmenn  hi his benum getiþodon · ⁊ him sumne lareoƿ sendon þe his leoda mihte to gode geƿeman · ⁊ ƿearð þæs getiþod ·
Hi sendon þa | sona þam gesæligan cyninge052 sumne arƿurðne bisceop aidan gehaten · se ƿæs mæres lifes man on munuclicre drohtnunge · ⁊ he ealle ƿoruld-cara aƿearp fram his heortan nanes þinges ƿilnigende butan godes ƿillan ·
Sƿa hƿæt sƿa him becom of þæs cyninges gifum ·057 oððe ricra manna  he hraðe dælde · þearfum · ⁊ ƿædlum · mid ƿellƿillendū mode ·
Hƿæt ða osƿold cyning his cymes fægnode ·060 ⁊ hine arƿurðlice underfeng · his folce to ðearfe ·  heora geleafa ƿurde aƿend eft to gode fram þam ƿiþersæce þe hi to geƿende ƿæron ·
Hit gelamp þa sƿa  se geleaffulla cyning064 gerehte his ƿitan on heora agenum gereorde þæs bisceopes bodunge mid bliþum mode · ⁊ ƿæs his ƿealhstod for-þan þe he ƿel cuþe scyttysc · ⁊ se bisceop aidan ne mihte gebigan his spræce to norðhymbriscum gereorde sƿa hraþe þa git ·
Se biscop þa ferde bodigende070 geond eall norðhymbra lande geleafan · ⁊ fulluht · ⁊ þa leode gebigde to godes geleafan · ⁊ him ƿel gebysnode mid ƿeorcum symle · ⁊ sylf sƿa leofode sƿa sƿa he lærde oðre ·
He lufode forhæfednysse · ⁊ halige rædinge ·075 ⁊ Iunge men teah georne mid lare · sƿa  ealle his geferan þe him mid eodon sceoldon sealmas leornian · oððe sume rædinge · sƿa hƿider sƿa hi ferdon · þam folce bodigende ·
Seldon he ƿolde ridan · ac siðode on his fotum ·080 ⁊ munuclice leofode betƿux ðam læƿedum folce · mid mycelre gesceadƿisnysse · ⁊ soþum mægnum ·
Þa ƿearð se cynincg osƿold sƿiðe ælmes-georn ·083 ⁊ eadmod on þeaƿum · ⁊ on eallum þingum cystig · ⁊ | man ahrærde cyrcan on his rice geond eall · ⁊ mynsterlice gesetnyssa mid micelre geornfulnysse ·
Hit gelamp on sumne sǽl  hi sæton ætgædere ·087 osƿold · ⁊ aidan · on þam halgan easterdæge · þa bær man þam cyninge cynelice þenunga on anum sylfrenan disce ⁊ sona þa inn eode an þæs cyninges þegna þe his ælmyssan beƿiste · ⁊ sæde  fela þearfan sætan geond þa strǽt · gehƿanon cumene to þæs cyninges ælmyssan ·
Þa sende se cyning sona þam þearfum094 þone sylfrenan disc mid sande mid ealle · ⁊ het toceorfan þone disc · ⁊ syllan þam þearfum heora ælcum his dæl · ⁊ man dyde ða sƿa ·
Þa genam aidanus se æðela bisceop098 þæs cyninges sƿyþran hand mid sƿiðlicre blysse · ⁊ clypode mid geleafan þus cƿæðende him to ·
Ne forrotige on brosnunge þeos gebletsode sƿyðre hand101 ⁊ him eac sƿa geeode · sƿa sƿa aidanus him bæd ·  his sƿiðre hand is gesundful oð þis ·
Osƿoldes cynerice ƿearð gerymed þa sƿyðe ·104 sƿa  feoƿer þeoda hine underfengon to hlaforde · peohtas · ⁊ bryttas · Scottas ⁊ angle · sƿa sƿa se ælmihtiga god hi geanlæhte to ðam · for osƿoldes geearnungum þe hine æfre ƿurðode ·
He fulƿorhte on eferƿíc  ænlice mynster109 þe his mæg eadƿine ær begunnon hæfde · ⁊ he sƿanc for heofonan rice mid singalum gebedum · sƿiþor þonne he hogode hu he geheolde on ƿorulde þa hƿilƿendlican geþincðu · þe he hƿonlice lufode ·
He ƿolde æfter uhtsange oftost hine gebiddan ·114 ⁊ on cyrcan standan on syndrigum gebedum of sunnan upgange mid sƿyðlicre onbryrdnysse · ⁊ sƿa | hƿær sƿa he ƿæs he ƿurðode æfre god · up-aƿendum handbredum ƿiþ þæs heofones ƿeard ·
On þam ylcan timan com eac sum bisceop119 fram rome byrig birinus gehaten · to ƿestsexena kyninge cynegyls gehaten · se ƿæs ða git hæðen ⁊ eall ƿestsexena land ·
Birinus ƿitodlice geƿende fram rome123 be ðæs papan ræde þe ða on rome ƿæs · ⁊ behet  he ƿolde godes ƿillan gefremman · ⁊ bodian þam hæþenum þæs hælendes naman · ⁊ þone soðan geleafan on fyrlenum landum ·
Þa becom he to ƿestseaxan þe ƿæs ða gyt hæþen ·128 ⁊ gebigde þone cynincg kynegyls to gode · ⁊ ealle his leode to geleafan mid him ·
Hit gelamp þa sƿa  se geleaffulla osƿold131 norðhymbra cyning ƿæs cumen to cynegylse · ⁊ hine to fulluhte nam · fægen his gecyrrednysse ·
Þa geafon þa cynegas · cynegyls ⁊ osƿold ·134 þam halgan birine him to biscop-stole þa burh dorcanceaster · ⁊ he þær-binnan ƿunode godes lof arærende · ⁊ geriht-læcende  folc mid lare to geleafan to langum fyrste · oð  he gesælig siþode to criste · ⁊ his lic ƿearþ bebyrged on ðære ylcan byrig · oð  hædde bisceop eft his bán ferode to ƿintanceastre · ⁊ mid ƿurðmynte gelogode binnan ealdan mynstre · þær man hine ƿurðað gyt ·
Hƿæt þa osƿold cyning his cynedom geheold144 hlisfullice for ƿorulde ⁊ mid micclum geleafan · ⁊ on eallum dædum his drihten arƿurðode · oð  he ofslagen ƿearð for his folces ƿare · on þam nigoðan geare þe he rices geƿeold · þa þa he sylf ƿæs on ylde eahta ⁊ þrittig geara ·
Hit geƿearð sƿa be þam  him ƿann on penda150 myrcena cyning · þe æt | his mæges slege ǽr eadƿines cyninges ceadƿallan fylste · ⁊ se penda ne cuðe be criste nan þincg · ⁊ eall myrcena folc ƿæs ungefullod þa git ·
Hi comon þa to gefeohte to maserfelda begen ·155 ⁊ fengon to-gædere oð  þær feollon þa cristenan · ⁊ þa hæðenan genealæhton to þam halgan osƿolde ·
Þa geseah he genealecan his lifes geendunge ·158 ⁊ gebæd for his folc þe þær feallende sƿeolt · ⁊ betæhte heora saƿla ⁊ hine sylfne gode · ⁊ þus clypode on his fylle ·
God gemiltsa urum saƿlum ·161
Þa het se hæþena cynincg his heafod of-aslean ·162 ⁊ his sƿiðran earm · ⁊ settan hi to myrcelse ·
Þa æfter osƿoldes slege feng osƿig his broðor164 to norðhymbra rice · ⁊ rád mid ƿerode to þær his broðor heafod stod on stacan gefæstnod · ⁊ genam  heafod · ⁊ his sƿiðran hand · ⁊ mid arƿurðnysse ferode to lindisfarnea cyrcan · þa ƿearð gefylled sƿa ƿe her foresædon  his sƿiðre hand ƿunað hal mid þam flæsce · butan ælcere brosnunge sƿa se bisceop gecƿæð ·
Se earm ƿearþ geléd arƿurðlice on scrine172 of seolfre asmiþod · on sce̅ petres mynstre binnan bebban-byrig · be þære sæ strande · ⁊ lið þær sƿa andsund sƿa he of-aslagen ƿæs ·
His broðor dohtor eft siððan on myrcan ƿearð cƿén ·176 ⁊ geaxode his bán · ⁊ gebrohte hi to lindes-ige to bardan-ige mynstre · þe heo micclum lufode · ac þa mynstermenn noldon for menniscum gedƿylde þone sanct underfon · ac man sloh an geteld ofer þa halgan bán binnan þære licreste ·
Hƿæt þa god gesƿutelode  he halig sanct ƿæs ·182 sƿa  heofonlic leoht ofer  geteld astreht stód up to | heofonum sƿilce healic sunnbeam ofer ealle ða niht · ⁊ þa leoda beheoldon geond ealle þa scire sƿiðe ƿundrigende ·
Þa ƿurdon þa mynster-men micclum afyrhte ·187 ⁊ bædon þæs on mergen  hí moston þone sanct mid arƿurðnysse underfón · þone þe hi ær forsocon · þa ðƿoh man þa halgan bán ⁊ bær into þære cyrcan arƿurðlice on scrine · ⁊ gelogodon hí upp · ⁊ þær ƿurdon gehælede þurh his halgan geearnunge fela mettrume menn fram mislicum coþum ·
 ƿæter þe man þa bán mid aþƿóh194 binnan þære cyrcan ƿearð agoten sƿa on anre hyrnan · ⁊ seo eorðe siþþan þe  ƿæter underfeng ƿearð manegum to bote ·
Mid þam duste ƿurdon afligde deofla fram mannum ·198 þa þe on ƿodnysse ær ƿæron gedrehte ·
Eac sƿilce þær he feol on þam gefeohte ofslagen200 men namon ða eorðan to adligum mannum · ⁊ dydon on ƿæter ƿanhalum to þicgenne · ⁊ hi ƿurdon gehælede · þurh þone halgan ƿer ·
Sum ƿegfarende man ferde ƿið þone feld ·204 þa ƿearð his hors gesicclod · ⁊ sona þær feol · ƿealƿigende geond ða eorðan ƿodum gelicost · mid þā þe hit sƿa ƿealƿeode geond þone ƿidgillan feld · þa becom hit embe lang þær se cynincg osƿold on þam gefeohte feoll sƿa sƿa ƿe ær foresædan · ⁊ hit sona aras · sƿa hit hrepode · þa stoƿe · hal eallum limum · ⁊ se hlaford þæs fægnode ·
Se ridda þa ferde forð on his ƿeg212 þider hé gemynt hæfde · þa ƿæs þær · an mæden licgende on paralisyn lange gebrocod ·
He began þa to reccenne hu him on rade getimode ·215 ⁊ mann ferode  mæden to þære foresædan stoƿe ·
Heo | ƿearð ða on slæpe ⁊ sona eft aƿóc217 ansund eallum limum fram þam egeslican broce · band þa hire heafod ⁊ bliðe ham ferde · gangænde on fotum sƿa heo gefyrn ær ne dyde ·
Eft siððan ferde eac sum ærendfæst ridda221 be ðære ylcan stoƿe · ⁊ geband on anum claþe of þam halgan duste þære deorƿurðan stoƿe · ⁊ lædde forð mid him þær he fundode to · þa gemette he gebeoras bliðe æt þam huse · he aheng þa  dust on ænne heahne post ⁊ sæt mid þam gebeorum blissigende samod ·
Man ƿorhte þa micel fyr to middes ðam gebeorum ·228 ⁊ þa spearcan ƿundon ƿið þæs rofes sƿyðe · oð  þæt hus færlice eall on fyre ƿearð · ⁊ þa gebeoras flugon afyrhte aƿeg ·
 hus ƿearþ ða forburnon buton þam anum poste232 þe  halige dust on ahangen ƿæs · se post ana ætstod ansund mid þam duste · ⁊ hi sƿyðe ƿundrodon þæs halgan ƿeres geearnunga   fyr ne mihte þa moldan forbærnan · ⁊ manega menn siððan gesohton þone stede heora hæle feccende · ⁊ heora freonda gehƿilcum ·
Þa asprang his hlisa geond þa land ƿide ·239 ⁊ eac sƿilce to irlande ⁊ eac suþ to franclande sƿa sƿa sum mæssepreost be anum men sæde ·
Se preost cƿæð  an ƿer ƿære on irlande gelæred ·242 se ne gymde his lare · ⁊ he lithƿon hogode embe his saƿle þearfe · oððe his scyppendes beboda · ac adreah his lif on dyslicum ƿeorcum · oð ðæt he ƿearð geuntrumod ⁊ to ende gebroht ·
Þa clypode he þone preost þe hit cydde eft þus ·247 ⁊ cƿæð him to sona mid sarlicre stemne ·
Nu ic sceall geendian earmlicum deaþe ·249 ⁊ to helle faran · for fracodum dædum ·
Nu | ƿolde ic gebetan gif ic abidan moste ·251 ⁊ to gode gecyrran ⁊ to godum þeaƿum · ⁊ min lif aƿendan eall to godes ƿillan · ⁊ ic ƿat  ic ne eom ƿyrðe þæs fyrstes buton sum halga me þingie to þam hælende criste ·
Nu is us gesæd  sum halig cyning256 is on eoƿrum earde osƿold gehaten nu gif þu ænig þincg hæfst of þæs halgan reliquium · syle me ic þe bidde ·
Ða sæde se preost him ·259
Ic hæbbe of þam stocce þe his heafod on stod ·260 ⁊ gif þu gelyfan ƿylt þu ƿurþest hál sona ·
Hƿæt þa se mæsse-preost þæs mannes of-hreoƿ ·262 ⁊ scof on halig ƿæter of þam halgan treoƿe sealde þam adligan of to supenne · ⁊ he sona geƿyrpte · ⁊ syððan leofode lange on ƿurulde · ⁊ geƿende to gode mid eallre heortan ⁊ mid halgum ƿeorcum · ⁊ sƿa hƿider sƿa he com he cydde þas ƿundra ·
For-þy ne sceall nan mann aƿægan  he sylf-ƿylles behæt269 þam ælmihtigan gode · þonne he adlig bið þe læs þe he sylf losige · gif he alihð gode  ·
Nu cƿæð se halga beda þe ðas boc gedihte ·272  hit nan ƿundor nys ·  se halga cynincg untrumnysse gehæle nu he on heofonum leofað · for ðan þe he ƿolde gehelpan þa þa he her on life ƿæs · þearfum ⁊ ƿannhalum · ⁊ him bigƿiste syllan ·
Nu hæfð he þone ƿurðmynt on þære ecan ƿorulde ·277 mid þam ælmihtigan gode for his godnysse ·
Eft se halga cuðberht þa þa he git cnapa ƿæs ·279 geseah hu godes ænglas feredon aidanes saƿle þæs halgan bisceopes · bliðe to heofonum to þam ecan ƿuldre þe he on ƿorulde geearnode ·
Þæs halgan osƿoldes bán ƿurdon eft gebroht283 æfter manegum gearum to myrcena lande into gleaƿceastre · ⁊ god þær gesƿute|lode oft feala ƿundra þurh þone halgan ƿer ·
Sy þæs ƿuldor þam ælmihtigan gode ·287 ðe on ecnysse rixað a to ƿorulde · amen.